Document ID: 31999R2673

ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 2673/1999 ΤΟΥ ΣΥΜΒΟΥΛΙΟΥ
της 13ης Δεκεμβρίου 1999
για τροποποίηση του δημοσιονομικού κανονισμού, της 21ης Δεκεμβρίου 1977, ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 279,
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78η,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 183,
την πρόταση της Επιτροπής(1),
τη γνώμη του Ευρωπαϊκού Κοινοβουλίου(2),
τη γνώμη τον Ελεγκτικού Συνεδρίου(3),
τη γνώμη της Οικονομικής και Κοινωνικής Επιτροπής(4),
αφού ζήτησε τη γνώμη της Επιτροπής των Περιφερειών,
Εκτιμώντας τα ακόλουθα:
(1) η συνεννόηση που προβλέπεται στην κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 4ης Μαρτίου 1975(5), έλαβε χώρα·
(2) ενδείκνυται να τροποποιηθεί ο δημοσιονομικός κανονισμός, της 21ης Δεκεμβρίου 1977, ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων(6), στο εξής "δημοσιονομικός κανονισμός", έτσι ώστε να ληφθεί υπόψη η έναρξη ισχύος της συνθήκης τον Άμστερνταμ, η οποία κατήργησε το πρωτόκολλο αριθ. 16 της συνθήκης για την Ευρωπαϊκή Ένωση, σχετικά με την Οικονομική και Κοινωνική Επιτροπή και την Επιτροπή των Περιφερειών, περί κοινής οργανωτικής δομής της Οικονομικής και Κοινωνικής Επιτροπής και της Επιτροπής των Περιφερειών·
(3) όπως η Οικονομική και Κοινωνική Επιτροπή και η Επιτροπή των Περιφερειών, ο Διαμεσολαβητής εξομοιούται, δυνάμει του άρθρου 22 παράγραφος 5 του δημοσιονομικού κανονισμού(7), όσον αφορά την εφαρμογή του κανονισμού αυτού, προς όργανο, και τυγχάνει αυξόντων οικονομικών μέσων, τα οποία θα πρέπει να υπάγονται στην ίδια δημοσιονομική διαδικασία και στους ίδιους κανόνες που ισχύουν για τους λοιπούς κοινοτικούς οργανισμούς οι οποίοι εξομοιούνται δυνάμει του δημοσιονομικού κανονισμού προς όργανο·
(4) θα πρέπει, συνεπώς, να δημιουργηθούν στο γενικό προϋπολογισμό της Εϋρωπαϊκής Ένωσης, ειδικά τμήματα για την Οικονομική και Κοινωνική Επιτροπή, για την Επιτροπή των Περιφερειών, καθώς και για τον Διαμεσολαβητή και να προσαρμοστούν οι διατάξεις τον δημοσιονομικού κανονισμού που τους αφορούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο δημοσιονομικός κανονισμός τροποποιείται ως εξής:
1. Στο άρθρο 7 σημείο 3, μετά από τις λέξεις "την Επιτροπή των Περιφερειών," παρεμβάλλονται οι λέξεις "το Διαμεσολαβητή".
2. Το άρθρο 12 τροποποιείται ως εξής:
α) το πρώτο εδάφιο αντικαθίσταται από το ακόλουθο κείμενο: "Το Ευρωπαϊκό Κοινοβούλιο, το Συμβούλιο, το Δικαστήριο, το Ελεγκτικό Συνέδριο, η Οικονομική και Κοινωνική Επιτροπή, η Επιτροπή των Περιφερειών και ο Διαμεσολαβητής καταρτίζουν, πριν από την 1η Ιουλίου κάθε έτους, κατάσταση των προβλεπομένων δαπανών και εσόδων τους για το προσεχές οικονομικό έτος"·
β) το δεύτερο εδάφιο διαγράφεται.
3. Στο άρθρο 14, το πρώτο εδάφιο αντικαθίσταται από το ακόλουθο κείμενο: "Η Επιτροπή μπορεί, με δική της πρωτοβουλία και, ενδεχομένως, μετά από αίτηση του Ευρωπαϊκού Κοινοβουλίου, του Συμβουλίου, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και του Διαμεσολαβητή, όσον αφορά το τμήμα που τους αντιστοιχεί, να απευθύνει στο Συμβούλιο διορθωτική επιστολή για την τροποποίηση του προσχεδίου του προϋπολογισμού βάσει νέων στοιχείων τα οποία δεν ήταν γνωστά τη στιγμή της κατάρτισής του."
4. Στο άρθρο 15, η παράγραφος 4 αντικαθίσταται από το ακόλουθο κείμενο: "4. Οι αιτήσεις για διορθωτικό και, ενδεχομένως, συμπληρωματικό προϋπολογισμό που προέρχονται από το Ευρωπαϊκό Κοινοβούλιο, το Συμβούλιο, το Δικαστήριο, το Ελεγκτικό Συνέδριο, την Οικονομική και Κοινωνική Επιτροπή, την Επιτροπή των Περιφερειών ή τον Διαμεσολαβητή, διαβιβάζονται από την Επιτροπή στην αρμόδια για τον προϋπολογισμό αρχή. Μπορεί να επισυνάψει σε αυτές διαφορετική γνώμη."
5. Στο άρθρο 19, η παράγραφος 1 τροποποιείται ως εξής:
α) στο πρώτο εδάφιο, η δεύτερη περίπτωση αντικαθίσταται από το ακόλουθο κείμενο: "- τμήματα που υποδιαιρούνται σε καταστάσεις εσόδων και δαπανών του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και του Διαμεσολαβητή."·
β) το δεύτερο και το τρίτο εδάφιο διαγράφονται.
6. Στο άρθρο 20 παράγραφος 3 πρώτη περίπτωση, διαγράφονται οι δύο ακόλουθες περίοδοι: "Το προσωπικό του Διαμεσολαβητή εμφανίζεται χωριστά στον πίνακα τον προσωπικού του Ευρωπαϊκού Κοινοβουλίου. Το προσωπικό της Οικονομικής και Κοινωνικής Επιτροπής, της Επιτροπής των Περιφερειών και της κοινής οργανωτικής τους δομής, εμφανίζεται χωριστά στα πλαίσια του ειδικού τους τμήματος."
7. Το άρθρο 22 τροποποιείται ως εξής:
α) στην παράγραφο 2, το πρώτο εδάφιο αντικαθίσταται από το ακόλουθο κείμενο: "2. Η Επιτροπή αναγνωρίζει στο Ευρωπαϊκό Κοινοβούλιο, στο Συμβούλιο, στο Δικαστήριο, στο Ελεγκτικό Συνέδριο, στην Οικονομική και Κοινωνική Επιτροπή, στην Επιτροπή των Περιφερειών καθώς και στο Διαμεσολαβητή, τις απαραίτητες εξουσίες για την εκτέλεση των τμημάτων του προϋπολογισμού που τους αφορούν."·
β) το δεύτερο εδάφιο διαγράφεται.
8. Στο άρθρο 24 πρώτο εδάφιο, διαγράφεται η φράση "Η Οικονομική και Κοινωνική Επιτροπή και η Επιτροπή των Περιφερειών ορίζουν, κατόπιν κοινής συμφωνίας, ένα δημοσιονομικό ελεγκτή."
9. Στο άρθρο 25 δεύτερο εδάφιο, διαγράφεται η φράση "Η Οικονομική και Κοινωνική Επιτροπή και η Επιτροπή των Περιφερειών ορίζουν, κατόπιν κοινής συμφωνίας, τον υπόλογο."
10. Το άρθρο 26 τροποποιείται ως εξής:
α) στην παράγραφο 2, το δεύτερο εδάφιο αντικαθίσταται από το ακόλουθο κείμενο: "Το Δικαστήριο, το Ελεγκτικό Συνέδριο, η Οικονομική και Κοινωνική Επιτροπή, η Επιτροπή των Περιφερειών και ο Διαμεσολαβητής μπορούν να προβαίνουν, στο εσωτερικό του τμήματος του προϋπολογισμού που τους αντιστοιχεί, σε μεταφορές πιστώσεων από άρθρο σε άρθρο στο πλαίσιο του κάθε κεφαλαίου. Ενημερώνουν την αρμόδια για τον προϋπολογισμό αρχή και την Επιτροπή τρεις εβδομάδες πριν να προβούν στις εν λόγω μεταφορές πιστώσεων."·
β) στην παράγραφο 4, το τρίτο εδάφιο αντικαθίσταται από το ακόλουθο κείμενο: "Η διαβίβαση, στην αρμόδια για τον προϋπολογισμό αρχή, των προτάσεων μεταφοράς πιστώσεων από κεφάλαιο σε κεφάλαιο που προέρχονται από άλλα όργανα, την Οικονομική και Κοινωνική Επιτροπή, την Επιτροπή των Περιφερειών, καθώς και το Διαμεσολαβητή, γίνεται αυτοδικαίως· η Επιτροπή μπορεί να επισυνάψει τη γνώμη της στις εν λόγω προτάσεις."
Άρθρο 2
Ο παρών κανονισμός αρχίζει να ισχύει την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1999.

Labels: 2
15